Við Reykjahlíðarskóla er starfandi nemendafélag sem skólastjóri er ábyrgur fyrir . Nemendaráð er kosið að hverju hausti og samanstendur af sex nemendum í 6. - 10. bekk . Hver bekkur hefur einn fulltrúa og einn varafulltrúa nema það eru tveir fulltrúar úr 10. bekk og er annar þeirra formaður nemendafélagsins . Einnig er starfrækt sjoppuráð sem í sitja tveir nemendur . Sjoppustjóri er nemandi í 10. bekk og með honum er nemandi úr 9. bekk sem að ári verður sjoppustjóri . 10. bekkur - Arna Þóra og Ólöf Kristín 9. bekkur - Elín Rós , til vara Kristján Örn 8. bekkur - Óðinn , til vara Júlía Brá 7. bekkur - Sara Margrét , til vara Helga María 6. bekkur - Ísak Einn kennari , Jóhanna Jóhannesdóttir , hefur yfirumsjón með nemendafélaginu og félagsstarfinu . Starfsreglur Nemendafélags Reykjahlíðarskóla : Gr. 1 Um félagið Nemendafélag Reykjahlíðarskóla er félag nemenda í Reykjahlíðarskóla . Gr. 2 Tilgangur og markmið Tilgangur félagsins er að vinna að félags - , hagsmuna og velferðarmálum nemenda í Reykjahlíðarskóla og halda uppi fjölbreyttu og reglubundnu félagsstarfi fyrir 6. – 10. bekk . Gr. 3 Kosning Nemendaráðs Kjósa skal fulltrúa í stjórn nemendafélagsins ( stjórnin er hér eftir nefnd nemendaráð ) að hausti . Valdir eru sex fulltrúar , tveir fulltrúar úr 10. bekk og einn fulltrúi úr 6. , 7. , 8. og 9. bekk . Varamenn , einn fyrir hvern bekk . Valið er í ráðið þannig að allir nemendur bekkjanna sitji í nemendaráði að minnsta kosti eitt tímabil . Gr. 4 Verkaskipting Nemendaráðs Nemendaráð skiptir með sér verkum og velur formann á fyrsta stjórnarfundi . Formaðurinn skal vera úr 10. bekk . Gr. 5 Starfsemi Nemendaráðs Nemendaráð fundar regulega með umsjónarmanni og einnig með skólastjóra ef þörf er á eða hann óskar eftir fundi með Nemendaráðinu . Starfstími Nemendaráðs er frá kosningum að hausti fram að skólaslitum um vor . Fulltrúar í Nemendaráði skulu vera öðrum nemendum skólans jákvæð og uppbyggileg fyrirmynd , jafnt innan skóla sem utan . Nemendaráð skal leita eftir samvinnu og samstarfi við önnur nemendafélög í nágrenni Skútustaðahrepps . Passa þarf upp á að bjóða upp á fjölbreytta viðburði og viðfangsefni þannig að allir fái eitthvað við sitt hæfi . Nemendaráð fylgist með því að félagslíf nemenda skerðist ekki á einn eða annan hátt . Ráðið hlustar eftir öllum hugmyndum og gagnrýni félagsmanna hvað varðar málefni félagsstarfs og skóla . Gr. 6 Aðkoma að Skólaráði Nemendaráð fundar árlega með Skólaráði Reykjahlíðarskóla . Skólastjórnendur geta leitað eftir umsögn ráðsins um hin ýmsu málefni . Gr. 7 Viðburðir og verkefni Helstu atburðir og verkefni sem nemendaráð kemur að með skipulagningu , undirbúningi , markaðssetningu og framkvæmd eru eftirfarandi : • Opin hús í skólanum fyrir 6. - 10. bekk . • Mývómót fyrir 7. – 10. bekk þar sem nemendum Þingeyjarskóla og Stórutjarnaskóla er boðið . • Sjá um sjoppu á jólabingói og páskabingói Mývetnings . • Tiltekt og frágangur eftir viðburði ásamt öðrum þátttakendum í starfinu • Önnur verkefni sem Nemendaráð hefur ákveðið að standa fyrir .